সংশোধনাগারে জাতিগত বৈষম্য, রাজ্যগুলিকে শেষ সুযোগ সুপ্রিম কোর্টের

নয়াদিল্লি: সংশোধনাগারে জাতিগত বৈষম্য বন্ধ করতে রাজ্য ও কেন্দ্রশাসিত অঞ্চলগুলিকে শেষ সুযোগ দিল সুপ্রিম কোর্ট (Supreme Court)। সংশোধনাগারের অন্দরে জাতিগত, লিঙ্গভিত্তিক এবং বিশেষভাবে সক্ষম ব্যক্তিদের যে কোনও রকম বৈষম্য বেআইনি জানিয়ে রাজ্য ও কেন্দ্রশাসিত অঞ্চলগুলিকে ব্যবস্থা গ্রহণ করতে বলেছিল সুপ্রিম কোর্ট। কিন্তু এখনও সেই মতো সব রাজ্যগুলি যথাযথ ব্যবস্থা নেয়নি। তা জানতে পেরে কড়া অবস্থান নিল দেশের শীর্ষ আদালত।

নির্দেশ অনুযায়ী রাজ্যগুলিকে তাদের প্রিজন ম্যানুয়াল যথাযথভাবে সংশোধন করতে হবে। বিচারপতি জে বি পারদিওয়ালা (Justice JB Pardiwala) ও বিচারপতি আর মহাদেবনের (Justice R Mahadevan) ডিভিশন বেঞ্চ তিন মাসের মধ্যে সেই কাজ করে হলফনামা দেওয়ার নির্দেশ দিয়েছে। পাশাপাশি সংশোধনাগারগুলির প্রকৃত অবস্থা জানিয়ে রিপোর্ট পেশ করার জন্য নির্দেশ দেওয়া হল ন্যাশনাল লিগ্যাল সার্ভিসেস অথরিটিকে (NLSA)।

আরও পড়ুন: আদানি-হিন্ডেনবার্গ মামলায় সুপ্রিম নির্দেশে স্বস্তি সেবি-র

রাজ্যগুলির পাশাপাশি কেন্দ্রকে ২০১৬ সালের মডেল প্রিজন ম্যানুয়াল এবং ২০১৩ সালের মডেল প্রিজন্স অ্যান্ড কারেকশনাল সার্ভিসেস অ্যাক্ট (Prisons and Correctional Services Act, 2023) তিন মাসের মধ্যে সংশোধন করতে বলে আদালত। সংশোধনাগারে রাখা রেজিস্টারে বিচারাধীন বা বন্দিদের ধর্ম বা জাতের উল্লেখ বন্ধ করতে বলা হয়।

১৮৭১ সালের ক্রিমিনাল ট্রাইবস আইন (Criminal Tribes Act, 1871) অনুযায়ী উপজাতি সম্প্রদায়কে অপরাধপ্রবণ বলে উল্লেখ করা বন্ধ করতে বলা হয়। তিনবারের বেশি অপরাধে যুক্তদের হ্যাবিচুয়াল অফেন্ডার বা অপরাধপ্রবণ হিসেবে উল্লেখ করার নির্দেশ দেওয়া হয়।

দেখুন অন্য খবর: